Gw mau tau Bahagian lebuhraya dari Lebuh Raya Pantai Timur. Jelasin dalam bahasa melayu

Fasa 1 (Pahang): Karak - Jabur

Panjang fasa ini adalah 174 km (108 batu) dan merupakan sambungan dari Lebuhraya Karak dan melalui Lanchang, Mentakab, Temerloh, Chenor, Maran, Kuantan dan berakhir di Pahang - sempadan Terengganu berhampiran Jabor. Kontrak pembinaan telah dianugerahkan kepada MTD Capital Bhd.

Disebabkab  Lebuhraya Kuala Lumpur Karak dari Gombak ke Karak adalah sebahagian daripada Fasa LPT 1, kedua dua lebuh raya ini diuruskan oleh syarikat konsesi yang sama dan berkongsi nombor laluan yang sama, E8. Laluan Gombak-Karak juga membentuk sebahagian daripada Lebuhraya Pantai Timur ini.

Walaupun lebuh raya bermula di Gombak, kilometer yang 0 tidak terletak di situ; sebaliknya ia terletak di persimpangan Jalan Pahang (sebahagian daripada  Lebuhraya Persekutuan 2) dan Jalan Tun Razak, berhampiran Hospital Kuala Lumpur, dan dikira bersama Jalan Pahang dan Jalan Gombak. Plaza Tol Gombak terletak di kilometer 19, berhampiran dengan Universiti Islam Antarabangsa Malaysia. Lebuhraya Karak adalah hampir selari dengan Jalan Lama Gombak-Bentong , merentasi beberapa kampung di kawasan Gombak, sebelum menyeberangi sempadan Selangor-Pahang di Terowong Genting Sempah. Persimpangan keluar ke Genting Highlands dibina di kedua-dua hujung terowong. Terdapat hentian rehat dengan restoran McDonald hanya selepas hujung timur terowong.

LPT terus berada selari dengan Jalan Gombak-Bentong Lama sehingga Plaza Tol Bentong Barat, di mana  melencong ke arah utara, bergabung menjadi Lebuhraya Merapoh di bandar Bentong. Lebuhraya Karak bersambung sejauh 50 km lagi sehingga Plaza Tol Karak, di mana ia tidak lagi bertindih dengan  Laluan Persekutuan 2(Jalan Kuala Lumpur-Kuantan). Jalan Persekutuan 9 (Jalan Karak-Kuala Pilah) juga bermula berhampiran sana, menghubungkan Karak ke Kuala Pilah dan Tampin di Negeri Sembilan.

Sementara jajaran Gombak-Karak menggunakan sistem kutipan tol terbuka, dengan plaza tol di Gombak dan Bentong, jajaran Karak-kuala Terengganu menggunakan sistem tol tertutup di mana Plaza Tol Karak adalah permulaan sistem tertutup. Pemandu diminta untuk sama ada mengambil tiket transit atau daftar masuk menggunakan Touch 'n Go atau SmartTAG. Pengguna jalan raya yang meninggalkan lebuh raya dan keluar di plaza tol yang dikehendaki dan akan dikenakan bayaran mengikut jarak dan jenis kenderaan.

Selepas persimpangan Temerloh, terdapat jambatan yang menyeberangi Sungai Pahang, yang dibentuk dengan motif gajah gading , sebagai lambang Negeri Pahang. Jambatan ini dinamakan sebagai Jambatan Sultan Ahmad Shah II. Lebuh raya bersambung lagi hingga ke Maran, Gambang dan kemudian ibu negeri Kuantan.  Jalan Sungai Lembing menghubungkan Exit 833 lebuh ke pusat bandar Kuantan. Arah laluan bertukar ke Utara selepas menyeberangi sempadan Terengganu di Jabor, di Persimpangan Jabor terdapat  Jalan Pintasan Gebeng yang berfungsi sebagai jalan pintas ke Pelabuhan Kuantan. Fasa pertama lebuh raya berakhir di Jabor, di sempadan Pahang-Terengganu, yang juga berfungsi sebagai Had Sempadan penyelenggaraan bagi ANIH Berhad. Selepas Jabor, Had Penyelenggaraan diambil alih oleh PLUS melalui anak syarikatnya, Lebuhraya Pantai Timur 2 Sdn. Bhd. (LPT2) dan berterusan sebagai Lebuhraya Pantai Timur Fasa 2.

Fasa 2 (Terengganu): Jabur - Kuala Nerus

Beroperasi sepenuhnya pada Januari 2015, fasa kedua LPT bermula di Jabor, menyeberangi Chenih, Chukai, Kijal, Kerteh, Paka, Dungun, Bukit Besi, Ajil, Telemong sebelum berakhir di persimpangan dengan  Laluan Persekutuan 3 di Kampung Gemuruh berhampiran Kuala Terengganu. Bahagian jalan Jabor-Kuala Terengganu dikendalikan oleh PLUS, yang juga mengendalikan Lebuhraya Utara-Selatan E1 / E2, berbeza dengan bahagian Gombak-Jabor yang dikendalikan oleh ANIH Berhad. Walaupun syarikat-syarikat konsesi yang berbeza, kedua-dua jajaran Jabor-Kuala Terengganu dan jajaran Gombak-Jabor, mempunyai nombor laluan yang sama iaitu E8 ().

LPT2 adalah hampir selari dengan  Lebuhraya Jerangau-Jabor, kecuali jajaran antara Kijal dan Bukit Besi, di mana lebuh raya berada lebuh hampir ke pesisir pantai. Sejak dibuka, LPT2 telah menyaksikan beberapa kemalangan maut, dan juga kes yang melibatkan seekor harimau betina hamil. Siri kemalangan telah mendorong pihak tertentu untuk mendakwa bahawa LPT2 mempunyai jalan-jalan yang tidak rata, meletakkan pengguna jalan raya dalam risiko.

Untuk beberapa bulan pertama beroperasi, pengguna jalan raya terpaksa keluar di Plaza Tol Jabor membayar tol sehingga Jabor, sebelum membuat pusingan-U dan memasuki LPT2. Walaupun sejak Julai 2015, Lembaga Lebuhraya Malaysia telah mengambil tanggungjawab untuk mengurus kutipan tol LPT2 sehingga perjanjian konsesi telah dimuktamadkan. Berikutan itu, pengguna jalan raya tidak lagi dikehendaki untuk mendaftar keluar di Jabor, dan mereka boleh membayar tambang tol di plaza tol LPT2. Sementara menunggu penyelesaian perjanjian konsesi, kadar tol pada masa itu dikira sehingga Jabor sahaja, sementara jajaran Jabor-Kuala Terengganu percuma tanpa kutipan tol. Perjanjian konsesi telah ditandatangani dengan PLUS pada bulan April 2016, dan Lebuhraya Pantai Timur 2 Sdn. Bhd., Anak syarikat PLUS, dilaporkan dilantik untuk menguruskan lebuh raya. Kerajaan negeri Terengganu telah dilaporkan meminta agar kutipan tol ditangguhkan sehingga selepas 2016 sambutan Hari Raya pada Julai 2016. Kutipan tol oleh LPT2 Sdn. Bhd. secara rasmi bermula pada 15 Julai, apabila kadar tol baru diumumkan. Sebagai contoh, perjalanan dari Gombak ke Kuala Terengganu kini kosnya ialah RM 52.80.